Sådan lyder det fra Lisa Larsen, der er en af mange, der er fanget i trafikalt kaos på motorvejen omkring Limfjordstunnellen. Det er vejarbejde i Limfjordstunnellen der skaber problemerne. De næste tre uger skal først asfalten krattes af - dernæst skal den beton der bærer vejbanen skiftes. - Den er ved at have udtjent sin levetid, så den får vi fræset væk i 20 centimeters dybde. Bagefter støber vi op igen. Oven på den nye beton får vi så lagt et nyt asfaltlag ud. Af hensyn til at betonen skal opnå noget styrke skal den hærde i nogle dage, siger Erik Stoklund Larsen, vedligeholdelseschef i Vejdirektoratet til TV2/NORD. Vejdirektoratet arbejder i døgndrift i de 3 uger det tager at renovere tunnelen. At det sker nu skyldes at de fleste af os holder sommerferie og derfor skulle spidsbelastningerne være mindre.

Opsummering:
"Det er et helvede. Det er skidt - meget skidt. Jeg er foreløbig forsinket i en halv time".